title: 2012/163/EÚ: Rozhodnutie Komisie z  22. marca 2012 o ukončení antidumpingového konania týkajúceho sa dovozu určitých spojovacích materiálov z nehrdzavejúcej ocele a ich častí s pôvodom v Indii

text:
               23.3.2012

               SK

               Úradný vestník Európskej únie

               L 84/36

         ROZHODNUTIE KOMISIE
   z 22. marca 2012
   o ukončení antidumpingového konania týkajúceho sa dovozu určitých spojovacích materiálov z nehrdzavejúcej ocele a ich častí s pôvodom v Indii
   (2012/163/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   po porade s poradným výborom,
   keďže:
   1.   POSTUP

   1.1.   Začatie konania

               (1)

               Dňa 13. mája 2011 oznámila Európska komisia (ďalej len „Komisia“) prostredníctvom oznámenia uverejneného v Úradnom vestníku Európskej únie
                   (2) (ďalej len „oznámenie o začatí konania“) začatie antidumpingového konania týkajúceho sa dovozu určitých spojovacích materiálov z nehrdzavejúcej ocele a ich častí s pôvodom v Indii (ďalej len „príslušný výrobok“) do Únie.

               (2)

               V ten istý deň Komisia prostredníctvom oznámenia uverejneného v Úradnom vestníku Európskej únie
                   (3) oznámila začatie antisubvenčného konania týkajúceho sa dovozu určitých spojovacích materiálov z nehrdzavejúcej ocele a ich častí s pôvodom v Indii do Únie a začala osobitné prešetrovanie.

               (3)

               Antidumpingové konanie sa začalo na základe podnetu podaného dňa 31. marca 2011 Európskym inštitútom pre priemyselné spojovacie materiály EiFi (ďalej len „navrhovateľ“) v mene výrobcov, ktorí predstavujú viac ako 25 % celkovej výroby určitých spojovacích materiálov z nehrdzavejúcej ocele a ich častí v Únii. Podnet obsahoval prima facie dôkaz o dumpingu uvedeného výrobku a o značnej ujme, ktorú spôsobil, čo sa považovalo za dostatočný dôvod na začatie prešetrovania.

         1.2.   Strany, ktorých sa konanie týka

               (4)

               Komisia o začatí konania oficiálne informovala žiadateľa, ostatných známych výrobcov v Únii, známych vyvážajúcich výrobcov, známych dovozcov, dotknutých používateľov, ako aj orgány Indie. Zainteresované strany dostali príležitosť písomne oznámiť svoje stanoviská a požiadať o vypočutie v rámci lehoty stanovenej v oznámení o začatí konania.

               (5)

               Všetky zainteresované strany, ktoré o to požiadali a preukázali, že by z konkrétnych dôvodov mali byť vypočuté, boli vypočuté.

         1.2.1.   Výber vzorky vyvážajúcich výrobcov v Indii

               (6)

               Vzhľadom na zjavne veľký počet vyvážajúcich výrobcov v Indii sa v oznámení o začatí konania predpokladá výber vzorky na zistenie dumpingu v súlade s článkom 17 ods. 1 základného nariadenia.

               (7)

               Na to, aby Komisia mohla rozhodnúť, či bude výber vzorky potrebný, a ak áno, aby mohla vzorku vybrať, požiadala vyvážajúcich výrobcov v Indii, aby sa prihlásili do 15 dní od dátumu začatia prešetrovania a poskytli základné informácie o svojom vývoze a domácom predaji, o svojich presných činnostiach vzhľadom na výrobu a predaj príslušného výrobku, ako aj názvy a činnosti všetkých svojich prepojených spoločností zapojených do výroby a predaja príslušného výrobku počas obdobia od 1. apríla 2010 do 31. marca 2011 (ďalej len „obdobie prešetrovania“ alebo „OP“).

               (8)

               V lehote stanovenej v oznámení o začatí konania, poskytlo požadované informácie a súhlas so zaradením do vzorky celkom 5 vyvážajúcich výrobcov vrátane jednej skupiny prepojených spoločností v Indii. Spomínané spolupracujúce spoločnosti uviedli, že v priebehu obdobia prešetrovania vyvážali príslušný výrobok do Únie. Z porovnania dovozných údajov Eurostatu s objemami vývozu príslušného výrobku do Únie v období prešetrovania, ktoré oznámilo päť spolupracujúcich spoločností, vyplýva, že spolupráca indických vyvážajúcich výrobcov bola takmer stopercentná. Vzorka bola preto vybratá na základe informácii predložených týmito piatimi vyvážajúcimi výrobcami.

               (9)

               Vzorka sa vyberala v súlade s článkom 17 ods. 1 základného nariadenia podľa najväčšieho reprezentatívneho objemu vývozu príslušného výrobku do Únie, ktorý mohol byť v stanovenom čase primerane prešetrený. Na základe informácií získaných od vyvážajúcich výrobcov Komisia vybrala vzorku troch vyvážajúcich výrobcov s najväčším objemom vývozu do Únie. Na základe informácií z výberu vzorky predstavovali vybrané spoločnosti alebo skupiny viac ako 99% z celkového objemu vývozu príslušného výrobku do Únie v priebehu OP oznámeného spolupracujúcimi vyvážajúcimi výrobcami. Dospelo sa preto k záveru, že takáto vzorka by umožnila obmedziť prešetrovanie na primeraný počet vyvážajúcich výrobcov, ktorí by mohli byť v stanovenom čase prešetrení, a zabezpečiť vysokú úroveň reprezentatívnosti.

         1.2.2.   Výber vzorky spolupracujúcich vyvážajúcich výrobcov v Indii

               (10)

               S príslušnými stranami a indickými orgánmi sa v súlade s článkom 17 ods. 1 základného nariadenia prekonzultoval výber vzorky. Dvaja vyvážajúci výrobcovia, ktorí neboli zaradení do vzorky, trvali na tom, aby boli súčasťou vzorky. Avšak tak, ako je uvedené v odôvodnení 8, sa z hľadiska reprezentatívnosti navrhovanej vzorky dospelo k záveru, že nie je potrebné vzorku meniť ani rozširovať.

         1.2.3.   Individuálne preskúmanie spoločností nevybratých do vzorky

               (11)

               Dvaja spolupracujúci vyvážajúci výrobcovia, ktorí neboli zaradení do vzorky, požiadali o individuálne preskúmanie, pričom antidumpingový dotazník vyplnili v stanovenej lehote.

               (12)

               Vychádzajúc z rozhodnutia, že sa súčasné antidumpingové konanie má ukončiť z dôvodov, ktoré sú vysvetlené ďalej, žiadosti o individuálne preskúmanie neboli viac posudzované.

         1.2.4.   Výber vzorky výrobcov z Únie

               (13)

               Vzhľadom na pomerne veľký počet výrobcov v Únii sa v oznámení o začatí konania rátalo s výberom vzorky na stanovenie ujmy v súlade s článkom 17 základného nariadenia.

               (14)

               V oznámení o začatí konania Komisia uviedla, že predbežný výber vzorky výrobcov z Únie už zrealizovala. Táto vzorka pozostávala z piatich z 15 výrobcov Únie, ktorí boli známi ešte pred začatím prešetrovania, pričom výber sa uskutočnil na základe objemu ich predaja, veľkosti prevádzky a zemepisnej polohy v Únii. Týchto päť spoločností predstavovalo 37 % celkovej odhadovanej výroby Únie v priebehu OP. Zainteresované strany boli vyzvané, aby si dokumentáciu o výbere vzorky preštudovali a vyjadrili sa k opodstatnenosti daného výberu do 15 dní od uverejnenia oznámenia o začatí konania. Žiadna zo zainteresovaných strán nespochybnila navrhovanú vzorku zloženú z piatich spoločností.

               (15)

               Následne jeden z piatich výrobcov z Únie zaradených do vzorky odstúpil od spolupráce. Zostávajúce štyri spoločnosti zo vzorky predstavovali 31 % celkovej odhadovanej výroby Únie v priebehu OP. Preto sa táto vzorka považovala za vzorku reprezentujúcu výrobné odvetvie Únie.

         1.2.5.   Výber vzorky neprepojených dovozcov

               (16)

               Vzhľadom na potenciálne veľký počet dovozcov zapojených do konania sa v oznámení o začatí konania predpokladal výber vzorky dovozcov v súlade s článkom 17 základného nariadenia. V lehote stanovenej v oznámení o začatí konania požadované informácie poskytli a so zaradením do vzorky súhlasili dvaja dovozcovia. Vzhľadom na nízky počet dovozcov, ktorí sa prihlásili, sa rozhodlo, že výber vzorky sa nevykoná.

         1.3.   Vyplnené dotazníky a overovania

               (17)

               Komisia zaslala dotazníky všetkým stranám, o ktorých sa vie, že sa ich konanie týka, a všetkým ďalším stranám, ktoré sa prihlásili v termíne stanovenom v oznámení o začatí konania. Dotazníky preto dostali všetci vyvážajúci výrobcovia v Indii zaradení do vzorky, výrobcovia z Únie zaradení do vzorky, spolupracujúci dovozcovia z Únie a všetci používatelia, o ktorých sa vedelo, že sa ich konanie týka.

               (18)

               Vyplnené dotazníky doručili vyvážajúci výrobcovia zo vzorky a štyria výrobcovia z Únie zo vzorky. Nikto z dovozcov ani používateľov vyplnený dotazník nevrátil.

               (19)

               Komisia si vyžiadala a overila všetky informácie poskytnuté zainteresovanými stranami, ktoré považovala za potrebné na stanovenie dumpingu, z neho vyplývajúcej ujmy a záujmu Únie.

               (20)

               Jedna strana tvrdila, že jeden z vyvážajúcich výrobcov predložil príliš veľa žiadostí o dôverné zaobchádzanie s informáciami a neposkytol dostatočne zmysluplnú verejnú verziu svojho vyplneného dotazníka. Informácie predložené touto spoločnosťou by sa preto nemali brať do úvahy a malo by sa k nej pristupovať ako k nespolupracujúcej strane v prešetrovaní.

               (21)

               Nedôverná verzia vyplneného dotazníka tohto vyvážajúceho výrobcu pozostávajúca z prvotných odpovedí na dotazník a úplnej verzie poskytnutej na základe písomného upozornenia bola však ešte raz posúdená, pričom sa dospelo k záveru, že obsahuje dostatočné údaje na to, aby sa považovala za zmysluplnú verejnú verziu. Toto tvrdenie bolo preto zamietnuté.

               (22)

               Overovacie návštevy sa uskutočnili v priestoroch týchto strán:

                           výrobcovia z Únie:

                                       —

                                       Inox Viti di Cattinori Bruno & C.s.n.c., Grumello del Monte, Taliansko;

                                       —

                                       Bontempi Vibo S.p.A., Rodengo Saiano, Taliansko;

                                       —

                                       Ugivis S.A, Belley, Francúzsko;

                           vyvážajúci výrobcovia v Indii:

                                       —

                                       Viraj Profiles Limited, Boisar, okres Thane, Maháraštra

                                       —

                                       Agarwal Fastners Pvt. Ltd., Vasai (východ), okres Thane, Maháraštra

                                       —

                                       Raajratna Ventures Ltd., Ahmedabad, Gudžarát

         1.4.   Obdobie prešetrovania

               (23)

               Prešetrovanie dumpingu a ujmy sa vzťahovalo na obdobie od 1. apríla 2010 do 31. marca 2011. Preskúmanie trendov relevantných z hľadiska posúdenia ujmy sa týkalo obdobia od januára 2008 do konca OP (ďalej len „posudzované obdobie“).

         2.   PRÍSLUŠNÝ VÝROBOK A PODOBNÝ VÝROBOK

   2.1.   Príslušný výrobok

               (24)

               Príslušným výrobkom spojovacie materiály z nehrdzavejúcej ocele a ich časti (ďalej len „SMNO“) v súčasnosti zaradené pod kódy KN 7318 12 10, 7318 14 10, 7318 15 30, 7318 15 51, 7318 15 61 a 7318 15 70.

         2.2.   Podobný výrobok

               (25)

               Zistilo sa, že príslušný výrobok a výrobok vyrábaný a predávaný na domácom trhu v Indii, ako aj výrobok vyrábaný a predávaný na trhu Únie zástupcami výrobného odvetvia Únie majú rovnaké základné fyzikálne, chemické a technické vlastnosti, ako aj rovnaké základné použitia. Preto sa považovali za podobné v zmysle článku 1 ods. 4 základného nariadenia.

         3.   DUMPING

   3.1.   Normálna hodnota

               (26)

               Na stanovenie normálnej hodnoty v súlade s článkom 2 ods. 2 základného nariadenia Komisia najprv zisťovala, či domáci predaj podobného výrobku od indických vyvážajúcich výrobcov zo vzorky nezávislým zákazníkom bol v reprezentatívnych objemoch, t. j. či celkový objem tohto predaja v priebehu OP predstavoval najmenej 5% z ich celkového objemu predaja na vývoz do Únie.

               (27)

               V prípade jedného vyvážajúceho výrobcu zo vzorky sa zistilo, že nemal reprezentatívny predaj podobného výrobku na domácom trhu. Pre tohto vyvážajúceho výrobcu sa preto normálna hodnota musela vytvoriť na základe článku 2 ods. 3 základného nariadenia.

         3.1.1.   Spolupracujúci vyvážajúci výrobcovia zo vzorky s celkovo reprezentatívnym objemom domáceho predaja

               (28)

               V prípade vyvážajúcich výrobcov zo vzorky, ktorých domáci predaj bol celkovo reprezentatívny, Komisia následne identifikovala typy výrobku, ktoré vyvážajúci výrobcovia predávali na domácom trhu a boli rovnaké alebo priamo porovnateľné s typmi predávanými na vývoz do Únie.

               (29)

               Domáci predaj konkrétneho typu sa považoval za dostatočne reprezentatívny vtedy, keď objem tohto typu výrobku predaný na domácom trhu nezávislým zákazníkom v priebehu OP predstavoval 5% alebo viac z celkového objemu porovnateľného typu výrobku predaného na vývoz do Únie.

               (30)

               Komisia následne preskúmala, či domáci predaj spoločností, ktorých sa konanie týka, možno považovať za predaj pri bežnom obchodovaní podľa článku 2 ods. 4 základného nariadenia. Vykonalo sa to tak, že sa pre každý typ výrobku stanovil podiel ziskového predaja nezávislým zákazníkom na domácom trhu počas obdobia prešetrovania.

               (31)

               V prípade, ak objem predaja niektorého typu výrobku predávaného za čistú predajnú cenu rovnajúcu sa alebo vyššiu než vypočítané výrobné náklady predstavoval viac ako 80 % celkového objemu predaja tohto typu, a v prípade, ak bola vážená priemerná cena tohto typu výrobku rovnaká alebo vyššia ako výrobné náklady, normálna hodnota sa stanovila na základe skutočnej domácej ceny. Táto cena sa vypočítala ako vážený priemer z cien všetkých domácich predajov tohto typu výrobku, ktoré sa uskutočnili počas OP, bez ohľadu na to, či tieto predaje boli ziskové, alebo nie.

               (32)

               V prípade, ak objem ziskového predaja určitého typu výrobku predstavoval 80 % alebo menej z celkového objemu predaja tohto typu, alebo keď vážená priemerná cena tohto typu bola nižšia ako výrobné náklady, normálna hodnota vychádzala zo skutočnej domácej ceny vypočítanej ako vážený priemer ziskového predaja len daného typu výrobku.

               (33)

               Pre tie typy výrobkov, ktoré sa na domácom trhu nepredávali v reprezentatívnych množstvách, sa normálna hodnota musí vytvoriť na základe článku 2 ods. 3 základného nariadenia. Na tento účel sa predajné, všeobecné a administratívne (ďalej len „PVA“) výdavky a primerané ziskové rozpätie pripočítalo k samotným priemerným výrobným nákladom vývozcu na daný typ výrobku v priebehu OP. V súlade s článkom 2 ods. 6 základného nariadenia boli percento PVA a ziskové rozpätie založené na váženej priemernej hodnote PVA a na ziskovom rozpätí z predaja každého typu výrobku v rámci bežného obchodovania uskutočneného príslušným vyvážajúcim výrobcom.

         3.1.2.   Spolupracujúci vyvážajúci výrobca zo vzorky s celkovo reprezentatívnym objemom domáceho predaja

               (34)

               Pre spolupracujúceho vyvážajúceho výrobcu, ktorého domáci predaj nebol reprezentatívny, sa normálna hodnota vytvorila v súlade s článkom 2 ods. 3 základného nariadenia tak, že k samotným výrobným nákladom podniku na podobný výrobok sa pripočítali PVA výdavky a primerané ziskové rozpätie na každý typ výrobku v priebehu OP. V súlade s článkom 2 ods. 6 základného nariadenia boli percento PVA a ziskové rozpätie založené na váženej priemernej hodnote PVA a na ziskovom rozpätí z predaja každého typu výrobku v rámci bežného obchodovania uskutočneného vyvážajúcim výrobcom

         3.2.   Vývozná cena

               (35)

               Vývozné predajné ceny sa stanovili na základe cien skutočne zaplatených alebo splatných za príslušný výrobok v súlade s článkom 2 ods. 8 základného nariadenia.

         3.3.   Porovnanie

               (36)

               Porovnanie medzi normálnou hodnotou a vývoznou cenou sa uskutočnilo na základe cien zo závodu.

               (37)

               Na účely zabezpečenia spravodlivého porovnania normálnej hodnoty s vývoznou cenou sa vo forme úprav riadne zohľadnili rozdiely ovplyvňujúce ceny a porovnateľnosť cien v súlade s článkom 2 ods. 10 základného nariadenia.

               (38)

               Na základe toho boli v oprávnených a opodstatnených prípadoch zohľadnené prepravné náklady, náklady na námornú dopravu a poistenie, na manipuláciu, nakládku, ako aj sprievodné náklady, náklady na balenie, úverové náklady, zľavy, ktoré neboli uvedené na faktúre a provízie.

         3.4.   Dumpingové rozpätia

   3.4.1.   Pre spolupracujúcich vyvážajúcich výrobcov zo vzorky

               (39)

               V prípade spoločností zo vzorky sa vážená priemerná normálna hodnota každého typu príslušného výrobku vyvážaného do Únie porovnala s váženou priemernou vývoznou cenou zodpovedajúceho typu príslušného výrobku, ako je stanovené v článku 2 ods. 11 a ods. 12 základného nariadenia.

               (40)

               Na základe uvedenej metodiky sú dumpingové rozpätia vyjadrené ako percentuálny podiel ceny CIF na hranici Únie, clo nezaplatené, takéto:

                           Spoločnosť

                           Dumpingové rozpätie

                           Viraj Profiles Ltd.

                           0 %

                           Agarwal Fasteners Pvt. Ltd.

                           37,6 %

                           Raajratna Ventures Ltd.

                           12,0 %

               (41)

               Je však potrebné poznamenať, že indický vyvážajúci výrobca, u ktorého nebol preukázaný dumping, predstavoval 87 % indického vývozu do Únie.

               (42)

               Na základe svojej analýzy dokumentu Komisie určeného na zverejnenie navrhovateľ vypočítal rozdiel 25 % medzi normálnou hodnotou stanovenou pre vyvážajúcich výrobcov zaradených do vzorky, u ktorých bol preukázaný dumping a spoločnosťou, u ktorej dumping preukázaný nebol. Navrhovateľ argumentoval, že takýto rozdiel na konkurenčnom trhu nemôže existovať a že reálne neodráža situáciu vo výrobnom odvetví spojovacích materiálov z nehrdzavejúcej ocele. Okrem toho navrhovateľ tvrdil, že vyvážajúci výrobca, u ktorého nebol preukázaný dumping, si obstarával starý materiál z nehrdzavejúcej ocele od prepojených spoločností z Únie a že v dôsledku toho nákupné ceny tejto suroviny nemohli spoľahlivo slúžiť na stanovenie výrobných nákladov.

               (43)

               Normálna hodnota pre spolupracujúceho vývozcu, u ktorého nebol preukázaný dumping, sa zakladala na výrobných nákladoch na daný typ výrobku, ktoré sú nižšie, než náklady ostatných vyvážajúcich vývozcov zaradených do vzorky. To je spôsobené hlavne tým, že uvedená spoločnosť vyrába samotnú nehrdzavejúcu oceľ zo starého materiálu z nehrdzavejúcej ocele, je teda úplne integrovaná a využíva výhody úspor z rozsahu, zatiaľ čo ostatní vyvážajúci vývozcovia zaradení do vzorky nakupujú valcovaný drôt z nehrdzavejúcej ocele, hlavnú surovinu na výrobu spojovacích materiálov z nehrdzavejúcej ocele, na voľnom trhu, a to aj od spolupracujúceho vývozcu, u ktorého nebol preukázaný dumping.

               (44)

               Normálna hodnota pre spolupracujúcich vyvážajúcich vývozcov, u ktorých bol preukázaný dumping, bola stanovená hlavne na základe domácich predajných cien daného typu výrobku. Na domácom trhu Indie existuje hospodárska súťaž len v obmedzenom rozsahu a spolupracujúci vývozca, u ktorého nebol preukázaný dumping, predal počas OP na domácom trhu len nereprezentatívne množstvá.

               (45)

               Pokiaľ ide o obstaranie starého materiálu z nehrdzavejúcej ocele vyvážajúcim výrobcom, u ktorého nebol preukázaný dumping, z prešetrovania vyplýva, že táto spoločnosť získala uvedený starý materiál od prepojených aj neprepojených dodávateľov, pričom neprepojení dodávatelia predstavovali viac ako 70 % dodaných množstiev. Úrovne nákupnej ceny v prípade prepojených a neprepojených dodávateľov boli porovnateľné, a to aj keď zoberieme do úvahy stupeň opotrebovanosti starého materiálu.

               (46)

               Preto sa stanovenie normálnej hodnoty pre vyvážajúcich výrobcov potvrdzuje a tvrdenia navrhovateľa boli zamietnuté.

         3.4.2.   Pre ostatných spolupracujúcich vyvážajúcich výrobcov

               (47)

               Vážené priemerné dumpingové rozpätie spolupracujúcich vyvážajúcich výrobcov, ktorí neboli zaradení do vzorky, sa vypočítalo v súlade s ustanoveniami článku 9 ods. 6 základného nariadenia na základe rozpätí stanovených pre vyvážajúcich výrobcov zo vzorky, v prípade ktorých bol zistený dumping. Na základe toho bolo vypočítané dumpingové rozpätie pre spolupracujúce spoločnosti nezaradené do vzorky stanovené na úrovni 24,6 % ceny CIF na hranici Únie, clo nezaplatené.

               (48)

               Jeden spolupracujúci indický vyvážajúci výrobca po zverejnení zámeru Komisie ukončiť konanie trval na tom, že jeho žiadosť o individuálne preskúmanie by mala byť akceptovaná, keď tvrdil, že zverejnené dumpingové rozpätie pre spolupracujúcich vyvážajúcich výrobcov nezaradených do vzorky neodrážalo jeho situáciu.

               (49)

               Komisia neposúdila žiadosť o individuálne preskúmanie, pretože v prípade ukončenia konania sa stáva stanovenie rozpätia bezpredmetným.

         3.4.3.   Pre nespolupracujúcich vyvážajúcich výrobcov

               (50)

               Pokiaľ ide o všetkých ostatných vývozcov v Indii, Komisia najskôr stanovila úroveň spolupráce. Vykonalo sa porovnanie medzi celkovým vyvážaným množstvom uvedeným vo vyplnených dotazníkoch na výber vzorky, ktoré boli doručené od všetkých spolupracujúcich vyvážajúcich výrobcov, a celkovým dovozom z Indie, ktorý sa odvodil zo štatistík Eurostatu. Zistený percentuálny podiel spolupráce bol 97 %. Na základe uvedeného sa úroveň spolupráce považovala za vysokú. Dospelo sa preto k záveru, že je vhodné stanoviť dumpingové rozpätie pre nespolupracujúcich vyvážajúcich výrobcov na úrovni zodpovedajúcej priemernému dumpingovému rozpätiu stanovenému pre spolupracujúcich vyvážajúcich výrobcov zo vzorky. Z dostupných informácií skutočne vyplývalo, že priemerné vývozné ceny nespolupracujúcich indických vývozcov boli v priebehu OP v súlade s tými, ktoré boli zistené u spolupracujúcich vyvážajúcich výrobcov. Okrem toho neexistujú žiadne dostupné indície, ktoré by svedčili o rozdieloch v normálnych hodnotách pre nespolupracujúcich vyvážajúcich výrobcov.

               (51)

               Na základe tohto sa úroveň dumpingu pre celú krajinu stanovila vo výške 24,6 % z ceny CIF na hranici Únie, clo nezaplatené.

         4.   VÝROBNÉ ODVETVIE ÚNIE

   4.1.   Výroba v Únii

               (52)

               Na stanovenie celkovej výroby v Únii boli použité všetky dostupné informácie o výrobcoch z Únie vrátane informácií poskytnutých v podnete a údajov zhromaždených od výrobcov z Únie pred začiatkom prešetrovania a po jeho ukončení, ako aj z overených dotazníkov, ktoré vyplnili výrobcovia z Únie zaradení do vzorky.

               (53)

               Na základe toho bola celková výroba v Únii v priebehu OP stanovená vo výške okolo 52 000 ton. Tento údaj zahŕňa výrobu všetkých výrobcov z Únie, ktorí dali o sebe vedieť, ako aj odhadovaný objem výroby výrobcov, ktorí sa počas konania neprihlásili.

               (54)

               Ako je uvedené v odôvodnení 13, na prešetrovanie výrobcov z Únie sa použil výber vzorky. Z 15 výrobcov z Únie, ktorí poskytli údaje pred začatím konania, boli do vzorky vybraní piati. Následne, ako už bolo uvedené v odôvodnení 15, sa jedna spoločnosť rozhodla nespolupracovať na prešetrovaní. Zostávajúce štyri spolupracujúce spoločnosti zo vzorky predstavovali približne 32 % celkovej odhadovanej výroby Únie v priebehu OP, preto bola táto vzorka považovaná za vzorku reprezentujúcu výrobné odvetvie Únie.

         4.2.   Výrobné odvetvie Únie

               (55)

               Všetci známi výrobcovia z Únie uvedení v odôvodnení 52 sa považujú za výrobné odvetvie Únie v zmysle článku 4 ods. 1 a článku 5 ods. 4 základného nariadenia a budú sa odteraz uvádzať ako „výrobné odvetvie Únie“.

         5.   UJMA

   5.1.   Úvodné poznámky

               (56)

               Pri hodnotení relevantných faktorov ujmy boli tiež použité príslušné štatistické údaje Eurostatu spolu s údajmi uvedenými v podnete, ako aj s údajmi, ktoré výrobcovia z Únie poskytli pred a po začatí prešetrovania vrátane overených vyplnených dotazníkov od výrobcov z Únie zaradených do vzorky.

               (57)

               Analýza ujmy v súvislosti s makroekonomickými údajmi ako výrobná kapacita, využitie kapacity, objem predaja, podiel na trhu, rast, zamestnanosť a produktivita, sa zakladá na údajoch celého výrobného odvetvia Únie.

               (58)

               Analýza ujmy v súvislosti s mikroekonomickými údajmi ako ceny transakcií, ziskovosť, peňažný tok, investície a návratnosť investícií, schopnosť zvyšovať kapitál, zásoby a mzdy sa zakladá na údajoch od výrobcov z Únie zaradených do vzorky.

               (59)

               Štyria výrobcovia z Únie zaradení do vzorky boli zároveň vo vzorke v prípade preskúmania pred uplynutím platnosti antidumpingových opatrení uplatniteľných na dovoz SMNO s pôvodom z Číny a Taiwanu, ktoré bolo ukončené 7. januára 2012 (4). V spomínanom preskúmaní bola súčasťou vzorky aj jedna spoločnosť, ktorá nebola zaradená do vzorky v súčasnom prešetrovaní. Keďže obdobie posudzované na účely analýzy ujmy sa prekrýva s preskúmaním pred uplynutím platnosti, údaje za roky 2008 a 2009 sú zhodné s výnimkou tej jednej spoločnosti. Zverejnenie čísel za roky 2008 a 2009 by umožnilo odvodiť si čísla týkajúce sa spoločnosti, ktorá v tomto prípade nebola zaradená do vzorky. Mikroukazovatele ako zásoby, mzdy, investície, peňažný tok, návratnosť investícií a ziskovosť boli preto indexované.

         5.2.   Spotreba v Únii

               (60)

               Spotreba v Únii bola stanovená na základe údajov o objeme predaja výrobného odvetvia Únie v Únii, ktoré boli uvedené v podnete, a porovnania týchto údajov s vyplnenými dotazníkmi, ktoré sa použili na výber vzorky, a s overenými údajmi získanými od výrobcov zo vzorky. Okrem toho bol zohľadnený aj objem dovozu založený na údajoch Eurostatu za posudzované obdobie.

               (61)

               Na základe toho sa spotreba v Únii vyvíjala takto:

                  Tabuľka 1

                           2008

                           2009

                           2010

                           OP

                           spotreba v Únii (v tonách)

                           120 598

                           101 143

                           122 345

                           131 457

                           Index (2008 = 100)

                           100

                           84

                           101

                           109

                              Zdroj: Eurostat, údaje uvedené v podnete a vyplnené dotazníky.

               (62)

               Celková spotreba na trhu EÚ sa počas posudzovaného obdobia zvýšila o 9%. Medzi rokmi 2008 a 2009 došlo k prudkému poklesu o 16 %, ktorý bol podľa všetkého spôsobený celosvetovo negatívnym vplyvom hospodárskej krízy na trhu, po ktorej nasledovalo medzi rokmi 2009 a 2010 opätovné oživenie spotreby o 21 % a medzi rokom 2010 a OP o ďalších 7 %.

         5.3.   Dovoz z Indie

               (63)

               Dovoz z Indie do Únie sa počas posudzovaného obdobia vyvíjal takto:

                  Tabuľka 2

                           2008

                           2009

                           2010

                           OP

                           objem dovozu z Indie (v tonách)

                           14 546

                           18 883

                           21 914

                           24 072

                           index (2008 = 100)

                           100

                           130

                           151

                           165

                           podiel na trhu

                           12,1 %

                           18,7 %

                           17,9 %

                           18,3 %

                           index (2008 = 100)

                           100

                           155

                           149

                           152

                              Zdroj: Eurostat a dotazníky vyplnené vyvážajúcimi výrobcami.

               (64)

               Dovoz z Indie v priebehu posudzovaného obdobia výrazne vzrástol o 65 %. Uvedený nárast bol najvýraznejší medzi rokmi 2008 a 2009, keď dovoz prudko vzrástol o 30 % a spotreba klesla o 16 %. Z medziročného hľadiska dovoz z Indie ďalej rástol počas roku 2010 (+ 16 %) a počas OP (+ 10 %).

         5.4.   Dovozné ceny a cenové podhodnotenie

      Tabuľka 3

               2008

               2009

               2010

               OP

               priemerná cena v EUR/tona

               3 531

               2 774

               2 994

               3 216

               index (2008 = 100)

               100

               79

               85

               91

                  Zdroj: Eurostat a dotazníky vyplnené výrobcami z EÚ zaradenými do vzorky.

               (65)

               Priemerné ceny za dovoz z Indie sa v priebehu posudzovaného obdobia celkovo znížili o 9 %. To vysvetľuje zvýšenie trhového podielu Indie z 12,1 % na 18,3 % za toto obdobie. Najvyšší nárast sa objavil medzi rokmi 2008 a 2009, keď indickí vývozcovia zvýšili svoj podiel na trhu o 6 percentuálnych bodov.

               (66)

               V snahe stanoviť cenové podhodnotenie v priebehu OP sa porovnávali vážené priemerné predajné ceny každého typu výrobku od výrobcov Únie zo vzorky pre neprepojených zákazníkov na trhu Únie, upravené na úroveň cien zo závodu, so zodpovedajúcimi váženými priemernými cenami dovozu z Indie pre prvého nezávislého zákazníka na trhu Únie, stanovené na základe cien CIF s primeranými úpravami vzhľadom na existujúce clo a náklady po dovoze.

               (67)

               Cenové porovnanie sa uskutočnilo podľa typu pri každej transakcii na rovnakej úrovni obchodovania, v prípade potreby primerane upravených, a po odpočítaní zliav a zrážok. Z výsledku tohto porovnania vyjadrenom ako percentuálny podiel z obratu výrobcov v Únii zo vzorky v priebehu OP vyplynulo cenové podhodnotenie v rozmedzí od 3 % do 13 %. Je potrebné poznamenať, že v tejto súvislosti mal indickí vyvážajúci výrobca, u ktorého nebol preukázaný dumping, najvyššie rozpätie podhodnotenia.

         5.5.   Hospodárska situácia výrobného odvetvia Únie

               (68)

               V súlade s článkom 3 ods. 5 základného nariadenia preskúmanie vplyvu dumpingového dovozu na výrobné odvetvie Únie zahŕňalo hodnotenie všetkých hospodárskych faktorov stanovených pre výrobné odvetvie Únie v priebehu analyzovaného obdobia.

         5.5.1.   Výrobná kapacita, výroba a využitie kapacity

      Tabuľka 4

               2008

               2009

               2010

               OP

               objem výroby (v tonách)

               69 514

               56 396

               62 213

               51 800

               index (2008 = 100)

               100

               81

               89

               75

               výrobná kapacita (v tonách)

               140 743

               127 200

               128 796

               111 455

               index (2008 = 100)

               100

               90

               92

               79

               využitie kapacity

               49 %

               44 %

               48 %

               46 %

               index (2008 = 100)

               100

               90

               98

               94

                  Zdroj: celé výrobné odvetvie Únie.

               (69)

               Z uvedenej tabuľky vyplýva, že v priebehu posudzovaného obdobia došlo k výraznému zníženiu výroby o 25%. V nadväznosti na pokles dopytu došlo k prudkému zníženiu výroby o 19 % v roku 2009, po ktorom prišlo v roku 2010 obdobie oživenia a zvýšenie zhruba o 10 %. Počas OP sa výroba Únie v porovnaní s predchádzajúcim rokom opätovne znížila o približne 17 % aj napriek tomu, že spotreba v Únii vzrástla o 7 %.

               (70)

               Výrobná kapacita výrobného odvetvia Únie sa v posudzovanom období znížila približne o 21 %. V priebehu posudzovaného obdobia došlo aj k zníženiu využitia kapacity, ktorá naďalej zostávala na 50 %.

         5.5.2.   Objem predaja a podiel na trhu

      Tabuľka 5

               2008

               2009

               2010

               OP

               objem predaja (v tonách)

               56 042

               44 627

               45 976

               48 129

               index (2008 = 100)

               100

               80

               82

               86

               podiel na trhu

               46,5 %

               44,1 %

               37,6 %

               36,6 %

               index (2008 = 100)

               100

               95

               81

               79

                  Zdroj: celé výrobné odvetvie Únie.

               (71)

               V súvislosti s rastúcou spotrebou (+ 9 %) klesol objem predaja podobného výrobku predávaného prvému nezávislému zákazníkovi v Únii v priebehu posudzovaného obdobia o 14 % Podiel na trhu následne klesol zo 46,5 % v roku 2008 na 36,6 % počas OP. Objem predaja po prudkom poklese v roku 2009 (- 20 %) zaznamenal mierne oživenie v roku 2010 a v OP.

         5.5.3.   Rast

               (72)

               Spotreba v Únii vzrástla medzi rokom 2008 a OP o 9 %. Avšak, objem predaja výrobného odvetvia Únie a jeho podiel na trhu v tom istom období klesol, a to o 14 %, resp. 21 %. V tom istom čase významne vzrástol dovoz z Indie, a to o 65 %.

         5.5.4.   Zamestnanosť

      Tabuľka 6

               2008

               2009

               2010

               OP

               počet zamestnancov

               1 007

               863

               821

               761

               index (2008 = 100)

               100

               86

               82

               76

               produktivita (jednotka/zamestnanec)
               index (2008 = 100)

               100

               95

               110

               99

                  Zdroj: celé výrobné odvetvie Únie.

               (73)

               V dôsledku útlmu výrobného odvetvia Únie sa počas posudzovaného obdobia následne znížil počet zamestnancov o 24 %. Medzi rokom 2008 a OP stúpli pracovné náklady na zamestnanca o 6 %.

               (74)

               Produktivita pracovnej sily výrobného odvetvia Únie, ktorá sa meria ako objem výroby na zamestnanú osobu za rok, sa v posudzovanom období mierne znížila o 1 %. Svoju najnižšiu úroveň dosiahla v roku 2009, pričom pred OP došlo k jej postupnému oživeniu.

         5.5.5.   Priemerné jednotkové ceny v Únii

      Tabuľka 7

               2008

               2009

               2010

               OP

               jednotková cena v EÚ pre neprepojených zákazníkov(v EUR/tona)

               4 336

               2 792

               3 914

               4 244

               index (2008 = 100)

               100

               64

               90

               98

                  Zdroj: dotazníky vyplnené výrobcami zo vzorky

               (75)

               Priemerné predajné ceny sa v priebehu posudzovaného obdobia znížili o 2 %. V roku 2009 bolo výrobné odvetvie Únie nútené znížiť svoje predajné ceny o 36 %, a to v súvislosti s hospodárskym poklesom a prudkým znížením dovozných cien z Indie (- 21 %). Počas roku 2010 a OP sa predajné ceny výrobného odvetvia Únie opäť zvýšili.

               (76)

               Prešetrovaním sa preukázalo, že zníženie predajných cien v roku 2009 bolo prejavom znížených nákladov, ktoré klesli o 18 % v porovnaní s úrovňami v roku 2008. Toto zníženie nákladov bolo spôsobené hlavne znížením cien surovín, osobitne cien niklu, ktoré podliehajú silným výkyvom. Výrobné odvetvie však bolo nútené znížiť svoje predajné ceny viac než zodpovedalo zníženiu nákladov, vzhľadom na expanziu dovozu z Indie za nízke ceny v roku 2009.

         5.5.6.   Ziskovosť, peňažný tok, investície, návratnosť investícií a schopnosť zvyšovať kapitál

      Tabuľka 8

               2008

               2009

               2010

               OP

               ziskovosť predaja EÚ (v % čistého predaja)
               index (2008 = 100)

               – 100

               – 442

               –74

               –24

               peňažný tok
               index (2008 = 100)

               – 100

               –1 827

               –40

               – 171

               investície (v EUR)
               index (2008 = 100)

               100

               29

               59

               6

               návratnosť investícií
               index (2008 = 100)

               – 100

               – 284

               –59

               –28

                  Zdroj: dotazníky vyplnené výrobcami z EÚ zaradenými do vzorky

               (77)

               Prešetrovaním sa preukázalo, že aj keď zníženie predajných cien bolo čiastočne prejavom zníženia nákladov, ceny výrobného odvetvia Únie boli vystavené tlaku v dôsledku dovozu SMNO z Indie. Ziskovosť výrobného odvetvia Únie bola negatívna od začiatku príslušného obdobia. Osobitne v roku 2009 bolo výrobné odvetvie Únie nútené znížiť svoje predajné ceny viac než zodpovedalo zníženiu nákladov, vzhľadom na expanziu dovozu z Indie za nízke ceny. To viedlo k významnému zhoršeniu ziskovosti v uvedenom roku. V roku 2010 a počas OP však došlo k zlepšeniu ziskovosti, no stále bola negatívna.

               (78)

               Peňažný tok, ktorý predstavuje schopnosť výrobného odvetvia samofinancovať svoju činnosť, zaznamenal podobný trend ako ziskovosť. Svoju najnižšiu úroveň dosiahol v roku 2009, po ktorom nastal trend zvyšovania a v priebehu OP dosiahol pozitívne hodnoty.

               (79)

               Po investovaní do výroby SMNO v roku 2008 došlo počas posudzovaného obdobia k poklesu investícií o približne 94 %. Návratnosť investícií zaznamenala podobný negatívny vývoj zodpovedajúci negatívnym výsledkom, ktoré výrobné odvetvie Únie dosiahlo v posudzovanom období, a zostala stále negatívna.

               (80)

               Vývoj ziskovosti, peňažný tok a nízka úroveň investícií svedčia v prospech skutočnosti, že výrobcovia v EÚ zo vzorky sa mohli stretnúť s ťažkosťami pri zvyšovaní kapitálu.

         5.5.7.   Zásoby

      Tabuľka 9

               2008

               2009

               2010

               OP

               konečné zásoby výrobného odvetvia Únie
               index (2008 = 100)

               100

               92

               100

               103

                  Zdroj: dotazníky vyplnené výrobcami z EÚ zaradenými do vzorky

               (81)

               Úroveň zásob subjektov výrobného odvetvia Únie zaradených do vzorky sa v priebehu posudzovaného obdobia zvýšila o 3 %. V roku 2009 klesla úroveň konečných zásob o 8 %; následne v roku 2010 a počas OP vzrástla o 8 %, resp. 3 %.

         5.5.8.   Rozsah skutočného dumpingového rozpätia a zotavenie sa z dumpingu v minulosti

               (82)

               Treba pripomenúť, že u najväčšieho indického vyvážajúceho výrobcu, ktorý v priebehu OP predstavoval 87 % indického vývozu do Únie, nebol zistený dumping. Z toho vyplýva, že dovoz za dumpingové ceny predstavoval 13 % celkového objemu SMNO vyvezených z Indie do Únie. Vzhľadom na objem, podiel na trhu a dovozu za dumpingové ceny z Indie možno vplyv samotného dumpingového rozpätia na výrobné odvetvie Únie za zanedbateľný.

         5.6.   Záver o ujme

               (83)

               Prešetrovaním sa ukázalo, že väčšina ukazovateľov ujmy, ako výroba (- 25 %), využitie kapacity (- 6 %), objem predaja (- 14 %), podiel na trhu (- 21 %) a zamestnanosť (- 24 %) sa počas posudzovaného obdobia zhoršila. V súvislosti s rastúcou spotrebou klesol tak objem predaj, ako aj podiel na trhu. Objem predaja zaznamenal v roku 2010 a počas OP v porovnaní s rokom 2009 mierne oživenie; výrobné odvetvie Únie však nebolo schopné získať späť svoj stratený podiel na trhu vzhľadom na to, že sa v posudzovanom období neustále zvyšoval dovoz z Indie za trvalo podhodnotené ceny v porovnaní s cenami výrobného odvetvia Únie.

               (84)

               Navyše boli výrazne ovplyvnené ukazovatele ujmy súvisiace s finančnou výkonnosťou výrobného odvetvia Únie, ako napríklad peňažný tok a ziskovosť. To znamená, že schopnosť výrobného odvetvia Únie zvyšovať kapitál bola oslabená.

               (85)

               Vzhľadom na uvedené skutočnosti sa dospelo k záveru, že výrobné odvetvie Únie utrpelo značnú ujmu v zmysle článku 3 ods. 5 základného nariadenia.

         6.   PRÍČINNÁ SÚVISLOSŤ

   6.1.   Úvod

               (86)

               V súlade s článkom 3 ods. 6 a článkom 3 ods. 7 základného nariadenia sa preskúmalo, či dumpingový dovoz s pôvodom v Indii spôsobil ujmu výrobnému odvetviu Únie v takej miere, ktorú možno označiť za značnú. Preskúmali sa aj iné známe faktory než dumpingový dovoz, ktoré mohli v tom istom čase spôsobiť výrobnému odvetviu Únie ujmu, s cieľom zabezpečiť, aby sa možná ujma spôsobená týmito inými faktormi nepripisovala dumpingovému dovozu.

               (87)

               Treba pripomenúť, že u najväčšieho indického vyvážajúceho výrobcu uvádzaného v odôvodneniach 40 a 41, ktorý v priebehu OP tvoril 87 % indického vývozu do Únie, nebol zistený dumping. Z toho vyplýva, že v priebehu OP tvoril indický vývoz príslušného výrobku do Únie za dumpingové ceny iba 13 %. Takýto dovoz za dumpingové ceny tvoril v priebehu OP trhový podiel vo výške 2 %.

         6.2.   Vplyv dumpingového dovozu

               (88)

               Prešetrovaním sa preukázalo, že spotreba v Únii vzrástla v posudzovanom období o 9 %, pričom objem predaja výrobného odvetvia Únie klesol o 14 % a podiel na trhu o 21 %.

               (89)

               Pokiaľ ide o ceny, zistilo sa, že priemerné dovozné ceny za dumpingový dovoz podhodnocovali priemerné predajné ceny výrobného odvetvia Únie na trhu Únie. Napriek tomu boli asi o 12 % vyššie ako ceny indického podniku, v prípade ktorého nebol zistený dumping.

               (90)

               Na základe týchto skutočností sa predpokladá, že obmedzený objem dovozu z Indie za dumpingové ceny, ktorého ceny boli vyššie ako ceny za dovoz bez dumpingu, mohol zohrávať iba veľmi malú, prípadne žiadnu úlohu pri zhoršení situácie výrobného odvetvia Únie.

         6.3.   Vplyv ďalších faktorov

   6.3.1.   Dovoz z Indie bez dumpingu

               (91)

               Celkový objem dovozu z Indie v posudzovanom období prudko vzrástol o 65 % a spôsobil zvýšenie trhového podielu z 12,1 % na 18,3 %. Avšak, ako už bolo vysvetlené, dovoz bez dumpingu tvoril v priebehu OP 87 % celkového vývozného objemu Indie, čo v OP predstavovalo trhový podiel vo výške 15 % oproti dvojpercentnému trhovému podielu dumpingového dovozu z Indie v rovnakom období.

               (92)

               Ceny za dovoz z Indie sa v posudzovanom období celkovo znížili o 9 % a boli vždy nižšie ako dovozné ceny iných štátov sveta a predajné ceny výrobného odvetvia Únie. Ako už bolo vysvetlené v odôvodení 89, netreba zabúdať na zistenie, že priemerné ceny za dovoz bez dumpingu podhodnocovali ceny výrobného odvetvia Únie viac ako ceny za dumpingový dovoz.

         6.3.2.   Dovoz z iných tretích krajín

      Tabuľka 10

               2008

               2009

               2010

               OP

               objem dovozu z iných tretích krajín v tonách

               50 010

               37 633

               54 454

               59 255

               index (2008 = 100)

               100

               75

               109

               118

               trhový podiel dovozu z iných tretích krajín

               41,5 %

               37,2 %

               44,5 %

               45,1 %

               index (2008 = 100)

               100

               90

               107

               109

               priemerná cena za dovoz z iných tretích krajín v EUR za tonu

               5 380

               5 236

               5 094

               5 234

               index (2008 = 100)

               100

               97

               95

               97

               objem dovozu z Malajzie (v tonách)

               13 712

               9 810

               9 611

               9 966

               trhový podiel dovozu z Malajzie

               11,4 %

               9,7 %

               7,9 %

               7,6 %

               priemerná cena za dovoz z Malajzie v EUR za tonu

               4 203

               2 963

               3 324

               3 633

               objem dovozu z Filipín (v tonách)

               7 046

               5 406

               15 576

               18 149

               trhový podiel dovozu z Filipín

               5,8 %

               5,3 %

               12,7 %

               13,8 %

               priemerná cena za dovoz z Filipín v EUR za tonu

               4 645

               3 474

               3 714

               3 912

               objem dovozu z Čínskej ľudovej republiky (v tonách)

               2 332

               2 452

               3 217

               3 288

               trhový podiel dovozu z Čínskej ľudovej republiky

               1,9 %

               2,4 %

               2,6 %

               2,5 %

               priemerná cena za dovoz z Čínskej ľudovej republiky v EUR za tonu

               4 004

               4 561

               5 272

               5 648

               objem dovozu z Taiwanu (v tonách)

               4 304

               3 703

               6 451

               6 640

               trhový podiel dovozu z Taiwanu

               3,6 %

               3,7 %

               5,3 %

               5,1 %

               priemerná cena za dovoz z Taiwanu v EUR za tonu

               5 092

               4 719

               4 755

               4 943

                  Zdroj: Eurostat

               (93)

               Na základe údajov Eurostatu objem dovozu SMNO s pôvodom v iných tretích krajinách do Únie vzrástol počas posudzovaného obdobia o 18 %. V tom istom čase došlo počas posudzovaného obdobia k poklesu priemerných dovozných cien o približne 3 % a podiel na trhu vzrástol o približne 9 %.

               (94)

               Od 19. novembra 2005 sa na dovoz SMNO z Čínskej ľudovej republiky a Taiwanu vzťahujú antidumpingové opatrenia. Napriek týmto opatreniam sa dovoz z týchto dvoch krajín v priebehu posudzovaného obdobia výrazne zvýšil aj napriek tomu, že podiel na trhu bol počas OP naďalej pomerne nízky – 2,5 % v prípade ČĽR a 5,1 % v prípade Taiwanu. V priebehu posudzovaného obdobia výrazne vzrástol najmä dovoz z Filipín, keď sa jeho trhový podiel zvýšil z 5,8 % v roku 2008 na 13,8 % počas OP.

               (95)

               V prípade Malajzie došlo v priebehu posudzovaného obdobia ku klesajúcej tendencii, hoci trhový podiel dovozu bol počas OP aj naďalej 7,6 %. Objem dovozu z Filipín v posudzovanom období výrazne vzrástol. Napriek tomu z prešetrovania vyplynulo, že priemerná cena za dovoz z Filipín bola ďaleko vyššia, konkrétne o 20 %, ako priemerná cena za dovoz SNMO z Indie.

               (96)

               Pokiaľ ide o dovozné ceny, celková priemerná cena za dovoz z iných tretích krajín bola v priebehu posudzovaného obdobia relatívne stabilná, pričom bola vždy vyššia ako priemerné predajné ceny výrobného odvetvia Únie a priemerné ceny za dovoz z Indie.

               (97)

               Na základe uvedených skutočností sa dospelo k záveru, že dovoz z iných tretích krajín neprispel k značnej ujme, ktorú utrpelo výrobné odvetvie Únie.

         6.3.3.   Hospodárska kríza

               (98)

               Hospodárska kríza čiastočne vysvetľuje pokles spotreby v Únii v roku 2009. Treba si však uvedomiť, že napriek poklesu spotreby o 16 % v roku 2009 objem dovozu z Indie vzrástol o 30 %.

               (99)

               V roku 2010 a počas OP došlo spolu so všeobecným hospodárskym oživením aj k nárastu spotreby v Únii. Objem predaja výrobného odvetvia Únie však rástol iba mierne – o 3 % v roku 2010 a o 4,7 % počas OP. Naproti tomu sa dovoz z Indie ročne zvýšil o 16 % v roku 2010 a o 10 % počas OP.

               (100)

               Za normálnych hospodárskych podmienok a v prípade absencie silného cenového tlaku a zvýšenia dovozu z Indie, by výrobné odvetvie Únie mohlo mať určité problémy pri vyrovnávaní sa s poklesom spotreby a zvýšením pevných nákladov na jednotku z dôvodu nižšieho využitia kapacity. Avšak dovoz z Indie za nízke ceny, ktorý bol vo väčšine prípadov potvrdený ako dovoz bez dumpingu, zhoršoval následky hospodárskeho poklesu, takže ani počas všeobecného oživenia hospodárstva nedošlo k ozdraveniu výrobného odvetvia Únie, ktoré tak nebolo schopné opätovne získať stratený podiel na trhu spôsobený dovozom z Indie.

               (101)

               Preto aj napriek tomu, že hospodárska kríza v rokoch 2008 a 2009 prispela k slabým výsledkom výrobného odvetvia Únie, nemožno tvrdiť, že závažným spôsobom ovplyvnila stav ujmy výrobného odvetvia Únie.

         6.3.4.   Vývozná výkonnosť subjektov výrobného odvetvia zo vzorky

      Tabuľka 12

               2008

               2009

               2010

               OP

               vývozný predaj v tonách

               967

               689

               933

               884

               index (2008 = 100)

               100

               71

               97

               91

               jednotková predajná cena v eurách

               4 770

               3 060

               4 020

               4 313

               index (2008 = 100)

               100

               64

               84

               90

                  Zdroj: dotazníky vyplnené výrobcami z EÚ zaradenými do vzorky

               (102)

               Počas posudzovaného obdobia klesol objem vývozného predaja subjektov výrobného odvetvia Únie zo vzorky o 9 %, pričom priemerné vývozné ceny klesli o 10 %. Hoci nemožno vylúčiť, že negatívny trend vo vývoznej výkonnosti možno mohol mať na výrobné odvetvie Únie ďalší negatívny vplyv, usudzuje sa, že, vzhľadom na nízky objem vývozu vo vzťahu k predaju na trhu Únie, tento vplyv nebol z hľadiska zistenej ujmy značný.

         6.4.   Záver o príčinnej súvislosti

               (103)

               Uvedená analýza preukázala, že počas posudzovaného obdobia došlo k výraznému zvýšeniu objemu dovozu za nízke ceny pochádzajúcemu z Indie, ako aj jeho trhového podielu. Zároveň sa zistilo, že tento dovoz sústavne podhodnocoval ceny, ktoré na trhu Únie stanovilo výrobné odvetvie Únie.

               (104)

               Avšak vzhľadom na zistenie, že najväčší indický vyvážajúci výrobca, ktorý v priebehu OP predstavoval 87 % indického vývozu do Únie, nevyvážal SMNO do Únie za dumpingové ceny, sa usúdilo, že príčinnú väzbu medzi dumpingovým dovozom, ktorý tvoril iba 13 % celkového množstva vyvezeného z Indie, a ujmou, ktorú utrpelo výrobné odvetvie Únie, nie je možné dostatočne preukázať. Prirodzene nemožno spochybniť, že by dumpingový vývoz z Indie vzhľadom na jeho obmedzený objem a veľmi malý podiel na trhu (2 %), ako aj na skutočnosť, že ceny za takýto vývoz boli v priemere o 12 % vyššie ako ceny za dovoz bez dumpingu, mohol spôsobiť ujmu, ktorú utrpelo výrobné odvetvie Únie.

               (105)

               Z analýzy ďalších známych faktorov, ktoré by mohli spôsobiť ujmu výrobnému odvetviu Únie, vrátane dovozu bez dumpingu, dovozu z iných tretích krajín, hospodárskej krízy a vývoznej výkonnosti subjektov výrobného odvetvia Únie zo vzorky, vyplýva, že ujma, ktorú utrpelo výrobné odvetvie Únie, je podľa všetkého výsledkom vplyvu dovozu z Indie bez dumpingu, ktorý v priebehu OP predstavoval 87 % celkového dovozu z Indie do Únie a ktorý prebiehal za podstatne nižšie ceny, ako boli ceny dumpingového dovozu.

         7.   UKONČENIE ANTIDUMPINGOVÉHO KONANIA

               (106)

               Keďže neexistuje významná príčinná väzba medzi dumpingovým dovozom a ujmou, ktorú utrpelo výrobné odvetvie Únie, usúdilo sa, že antidumpingové opatrenia nie sú viac potrebné, a preto by sa súčasné antidumpingové konanie malo ukončiť v súlade s článkom 9 ods. 2 základného nariadenia.

               (107)

               Navrhovateľ a všetky ostatné zainteresované strany boli náležite informované a dostali možnosť predložiť pripomienky. Doručené pripomienky nezmenili nič na úsudku, že by sa súčasné antidumpingové konanie malo ukončiť.

         PRIJALA TOTO ROZHODNUTIE:
   Článok 1
   Antidumpingové konanie týkajúce sa dovozu určitých spojovacích materiálov z nehrdzavejúcej ocele a ich častí, ktoré sú v súčasnosti zaradené pod kódy KN 7318 12 10, 7318 14 10, 7318 15 30, 7318 15 51, 7318 15 61 a 7318 15 70, s pôvodom v Indii, sa týmto ukončuje.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 22. marca 2012

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Ú. v. EÚ C 142, 13.5.2011, s. 30.

      (3)  Ú. v. EÚ C 142, 13.5.2011, s. 36.

      (4)  Ú. v. EÚ L 5, 7.1.2012, s. 1.


title: Rozhodnutie Rady z 15. marca 1993 o uzavretí Dohôd vo forme výmen listov medzi Európskym hospodárskym spoločenstvom na jednej strane a Rakúskou republikou, Fínskou republikou, Islandskou republikou, Nórskym kráľovstvom a Švédskym kráľovstvom na strane druhej o dočasnom uplatňovaní dohôd o určitých opatreniach v oblasti poľnohospodárstva, podpísaných uvedenými stranami v Oporte 2. mája 1992

text:
Dôležité právne oznámenie

|

31993D0239

Úradný vestník L 109 , 01/05/1993 S. 0001 - 0001

		Rozhodnutie Radyz 15. marca 1993o uzavretí Dohôd vo forme výmen listov medzi Európskym hospodárskym spoločenstvom na jednej strane a Rakúskou republikou, Fínskou republikou, Islandskou republikou, Nórskym kráľovstvom a Švédskym kráľovstvom na strane druhej o dočasnom uplatňovaní dohôd o určitých opatreniach v oblasti poľnohospodárstva, podpísaných uvedenými stranami v Oporte 2. mája 1992(93/239/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113,so zreteľom na návrh Komisie,keďže počas diskusie o úprave Dohody o Európskom hospodárskom priestore (EHP), na základe rozhodnutia Švajčiarskej konfederácie neratifikovať uvedenú dohodu, sa ukázalo byť možným dojednanie dohody vo forme výmen listov medzi Európskym hospodárskym spoločenstvom na jednej strane a Rakúskou republikou, Fínskou republikou, Islandskou republikou, Nórskym kráľovstvom a Švédskym kráľovstvom na strane druhej o dočasnom uplatňovaní dohôd o určitých opatreniach v oblasti poľnohospodárstva, podpísaných uvedenými stranami v Oporte 2. mája 1992;keďže dohody vo forme výmen listov odkazujú na článok 15 dohôd o voľnom obchode medzi Európskym hospodárskym spoločenstvom a každou z uvedených krajín;keďže uvedené dohody by sa mali schváliť,ROZHODLA TAKTO:Článok 1Dohody vo forme výmen listov medzi Európskym hospodárskym spoločenstvom na jednej strane a Rakúskou republikou, Fínskou republikou, Islandskou republikou, Nórskym kráľovstvom a Švédskym kráľovstvom na strane druhej o dočasnom uplatňovaní mnohostranných dohôd o určitých opatreniach v oblasti poľnohospodárstva, podpísaných uvedenými stranami v Oporte 2. mája 1992 [1], sa od 15. apríla 1993 týmto schvaľujú v mene Európskeho spoločenstva.Texty dohôd sú pripojené k tomuto rozhodnutiu.Článok 2Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo.V Bruseli 15. marca 1993Za RadupredsedaM. Jelved[1] Pozri strany 2, 18, 32, 43 a 59 tohto úradného vestníka.--------------------------------------------------


title: Rozhodnutie Rady z 12. júna 2014 , ktorým sa vymenúvajú členovia a náhradníci riadiacej rady Európskej agentúry pre bezpečnosť a ochranu zdravia pri práci za Litvu a Maltu

text:
               14.6.2014

               SK

               Úradný vestník Európskej únie

               C 182/14

         ROZHODNUTIE RADY
   z 12. júna 2014,
   ktorým sa vymenúvajú členovia a náhradníci riadiacej rady Európskej agentúry pre bezpečnosť a ochranu zdravia pri práci za Litvu a Maltu
   2014/C 182/03
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2062/94 z 18. júla 1994, ktorým sa zriaďuje Európska agentúra pre bezpečnosť a ochranu zdravia pri práci (1), a najmä na jeho článok 8,
   so zreteľom na zoznamy kandidátov, ktoré Rade predložili vlády členských štátov a zamestnanecké a zamestnávateľské organizácie,
   so zreteľom na zoznamy členov a náhradníkov Poradného výboru pre bezpečnosť a ochranu zdravia pri práci,
   keďže:

               (1)

               Rada rozhodnutím z 2. decembra 2013 (2) vymenovala členov a náhradníkov riadiacej rady Európskej agentúry pre bezpečnosť a ochranu zdravia pri práci na obdobie, ktoré sa končí 7. novembra 2016.

               (2)

               Zamestnanecká organizácia ETUC a zamestnávateľská organizácia BUSINESSEUROPE predložili návrhy na kandidátov na niekoľko neobsadených miest,

         PRIJALA TOTO ROZHODNUTIE:
   Článok 1
   Za členov a náhradníkov riadiacej rady Európskej agentúry pre bezpečnosť a ochranu zdravia pri práci sa na obdobie, ktoré sa končí 7. novembra 2016, vymenúvajú:
   II.   ZÁSTUPCOVIA ZAMESTNANECKÝCH ORGANIZÁCIÍ

               Krajina

               Člen

               Náhradník

               Litva

               Inga RUGINIENĖ

               Petras GRĖBLIAUSKAS

   III.   ZÁSTUPCOVIA ZAMESTNÁVATEĽSKÝCH ORGANIZÁCIÍ

               Krajina

               Člen

               Náhradník

               Litva

               Vaidotas LEVICKIS

               Jonas GUZAVIČIUS

               Malta

               Andrew Agius MUSCAT

               John SCICLUNA

         Článok 2
   Členov a náhradníkov, ktorí ešte nie sú navrhnutí, vymenuje Rada neskôr.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 12. júna 2014

            Za Radu

            predseda

         Y. MANIATIS

      (1)  Ú. v. ES L 216, 20.8.1994, s. 1.

      (2)  Rozhodnutie Rady z 2. decembra 2013, ktorým sa vymenúvajú členovia a náhradníci riadiacej rady Európskej agentúry pre bezpečnosť a ochranu zdravia pri práci (Ú. v. EÚ C 360, 10.12.2013, s. 8).


title: 2005/507/: Rozhodnutie Rady z 12. júla 2005, ktorým sa vymenúva britský náhradník Výboru regiónov

text:
               16.7.2005

               SK

               Úradný vestník Európskej únie

               L 185/30

      ROZHODNUTIE RADY

   z 12. júla 2005,
   ktorým sa vymenúva britský náhradník Výboru regiónov
   (2005/507/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh britskej vlády,
   keďže:

               (1)

               Rada prijala 22. januára 2002 rozhodnutie 2002/60/ES (1), ktorým sa vymenúvajú členovia a náhradníci Výboru regiónov na obdobie od 26. januára 2002 do 25. januára 2006.

               (2)

               V dôsledku skončenia funkčného obdobia pána Williama SPEECHLEYHO sa uvoľnilo miesto náhradníka vo Výbore regiónov,

         ROZHODLA TAKTO:
   Článok 1
   Za náhradníka Výboru regiónov na zvyšok funkčného obdobia, ktoré trvá do 25. januára 2006, sa vymenúva:

               pán David PARSONS
               Councillor
               Leicestershire County Council

         ako náhrada za pána Williama SPEECHLEYHO.
   Článok 2
   Toto rozhodnutie sa uverejní v Úradnom vestníku Európskej únie.
   Nadobúda účinnosť dňom prijatia.

      V Bruseli 12. júla 2005

            Za Radu

            predseda

         G. BROWN

      (1)  Ú. v. ES L 24, 26.1.2002, s. 38.


Dôležité právne oznámenie

|

2013/361/EÚ: Rozhodnutie Európskej centrálnej banky z  21. júna 2013 , o splatení základného imania Európskej centrálnej banky národnými centrálnymi bankami členských štátov, ktorých menou je euro (ECB/2013/19)

Úradný vestník L 187 , 06/07/2013 S. 0023 - 0024

		Rozhodnutie Európskej centrálnej bankyz 21. júna 2013,o splatení základného imania Európskej centrálnej banky národnými centrálnymi bankami členských štátov, ktorých menou je euro(ECB/2013/19)(2013/361/EÚ)RADA GUVERNÉROV EURÓPSKEJ CENTRÁLNEJ BANKY,so zreteľom na Štatút Európskeho systému centrálnych bánk a Európskej centrálnej banky (ďalej len "štatút ESCB"), a najmä na jeho článok 28.3,keďže:(1) V rozhodnutí ECB/2008/24 z 12. decembra 2008 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami [1] sa upravilo, akým spôsobom a v akej výške národné centrálne banky členských štátov, ktorých menou je euro (ďalej len "národné centrálne banky eurozóny"), mali k 1. januáru 2009 povinnosť splatiť základné imanie Európskej centrálnej banky (ECB). Rozhodnutie ECB/2008/24 bolo doplnené rozhodnutím ECB/2010/27 z 13. decembra o splatení zvýšeného základného imania Európskej centrálnej banky národnými centrálnymi bankami členských štátov, ktorých menou je euro [2].(2) Vzhľadom na to, že 1. júla 2013 pristúpi Chorvátsko k Európskej únii a jeho národná centrálna banka (NCB), Hrvatska narodna banka, sa stane súčasťou Európskeho systému centrálnych bánk, v rozhodnutí ECB/2013/17 z 21. júna 2013 o percentuálnych podieloch národných centrálnych bánk v kľúči na upisovanie základného imania Európskej centrálnej banky [3] sa v súlade s článkom 29.1 štatútu ESCB ustanovuje kľúč na upisovanie základného imania ECB (ďalej len "kľúč základného imania") a s účinnosťou od 1. júla 2013 sa ustanovujú nové vážené podiely pridelené každej centrálnej banke Únie v kľúči základného imania (ďalej len "vážené podiely v kľúči základného imania").(3) Od 1. júla 2013 bude upísané základné imanie ECB 10825007069,61 EUR.(4) Rozšírenie kľúča základného imania ECB si vyžaduje prijatie nového rozhodnutia ECB, ktorým sa s účinnosťou od 1. júla 2013 zruší rozhodnutie ECB/2008/24 a rozhodnutie ECB/2010/27 a určí sa akým spôsobom a v akej výške majú národné centrálne banky eurozóny povinnosť splatiť základné imanie ECB s účinnosťou od 1. júla 2013,PRIJALA TOTO ROZHODNUTIE:Článok 1Výška a forma upísaného a splateného základného imaniaKaždá NCB eurozóny splatí svoj upísaný podiel na základnom imaní ECB v plnej výške s účinnosťou od 1. júla 2013.S prihliadnutím na vážené podiely v kľúči základného imania stanovené v článku 2 rozhodnutia ECB/2013/17, každá NCB eurozóny má upísaný a splatený podiel na základnom imaní v celkovej výške uvedenej vedľa jej názvu v tejto tabuľke:NCB eurozóny | EUR |Nationale Bank van België/Banque Nationale de Belgique | 261705370,91 |Deutsche Bundesbank | 2030803801,28 |Eesti Pank | 19268512,58 |Banc Ceannais na hÉireann/Central Bank of Ireland | 120276653,55 |Bank of Greece | 210903612,74 |Banco de España | 893420308,48 |Banque de France | 1530028149,23 |Banca d’Italia | 1348471130,66 |Central Bank of Cyprus | 14429734,42 |Banque centrale du Luxembourg | 18824687,29 |Bank Ċentrali ta‘ Malta/Central Bank of Malta | 6873879,49 |De Nederlandsche Bank | 429352255,40 |Oesterreichische Nationalbank | 209680386,94 |Banco de Portugal | 190909824,68 |Banka Slovenije | 35397773,12 |Národná banka Slovenska | 74486873,65 |Suomen Pankki | 134836288,06 |Článok 2Úprava splateného základného imania1. Vzhľadom na to, že všetky národné centrálne banky eurozóny už splatili v plnej výške svoj podiel na upísanom základnom imaní ECB platný do 30. júna 2013 podľa rozhodnutia ECB/2008/24 a rozhodnutia ECB/2010/27, každá z nich podľa potreby buď prevedie dodatočnú sumu na ECB, alebo jej ECB vráti sumu tak, aby sa dosiahli sumy uvedené v tabuľke v článku 1.2. Všetky prevody podľa tohto článku sa uskutočňujú v súlade s rozhodnutím ECB/2013/18 z 21. júna 2013 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania [4].Článok 3Nadobudnutie účinnosti a zrušovacie ustanovenie1. Toto rozhodnutie nadobúda účinnosť 1. júla 2013.2. Rozhodnutie ECB/2008/24 a rozhodnutie ECB/2010/27 sa zrušujú s účinnosťou od 1. júla 2013.3. Odkazy na rozhodnutie ECB/2008/4 a rozhodnutie ECB/2010/27 sa považujú za odkazy na toto rozhodnutie.Vo Frankfurte nad Mohanom 21. júna 2013Prezident ECBMario Draghi[1] Ú. v. EÚ L 21, 24.1.2009, s. 69.[2] Ú. v. EÚ L 11, 15.1.2011, s. 54.[3] Pozri stranu 15 tohto úradného vestnika.[4] Pozri stranu 17 tohto úradného vestníka.--------------------------------------------------


title: Rozhodnutie č. U3 z  12. júna 2009 o rozsahu pojmu čiastočná nezamestnanosť vzťahujúceho sa na nezamestnané osoby uvedené v článku 65 ods. 1 nariadenia Európskeho parlamentu a Rady (ES) č. 883/2004 (Text s významom pre EHP a dohodu medzi ES a Švajčiarskom)

text:
               24.4.2010

               SK

               Úradný vestník Európskej únie

               C 106/45

         ROZHODNUTIE č. U3
   z 12. júna 2009
   o rozsahu pojmu „čiastočná nezamestnanosť“ vzťahujúceho sa na nezamestnané osoby uvedené v článku 65 ods. 1 nariadenia Európskeho parlamentu a Rady (ES) č. 883/2004
   (Text s významom pre EHP a dohodu medzi ES a Švajčiarskom)
   2010/C 106/13
   SPRÁVNA KOMISIA PRE KOORDINÁCIU SYSTÉMOV SOCIÁLNEHO ZABEZPEČENIA,
   so zreteľom na článok 72 písm. a) nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), na základe ktorého je správna komisia zodpovedná za riešenie všetkých správnych otázok a otázok výkladu, ktoré vznikajú v súvislosti s ustanoveniami nariadenia (ES) č. 883/2004 a nariadenia Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (2),
   so zreteľom na článok 65 ods. 1 nariadenia (ES) č. 883/2004,
   keďže:

               (1)

               V článku 65 ods. 2 nariadenia (ES) č. 883/2004 sa ustanovuje v prípade úplne nezamestnaných osôb výnimka zo všeobecnej zásady lex loci laboris stanovenej v článku 11 ods. 3 písm. a) uvedeného nariadenia.

               (2)

               Na stanovenie toho, či sa osoba považuje za úplne, alebo čiastočne nezamestnanú v zmysle článku 65 ods. 1 a 2 uvedeného nariadenia, sa musia uplatňovať jednotné kritériá Spoločenstva. Takéto posúdenie sa nesmie vykonať na základe kritérií vnútroštátnych právnych predpisov.

               (3)

               Keďže v praxi vnútroštátnych inštitúcií pre sociálne zabezpečenie v rôznych členských štátoch sa odrážajú rozdiely vo výklade, pokiaľ ide o určenie typu nezamestnanosti, je potrebné upresniť rozsah pôsobnosti uvedeného článku s cieľom prijať jednotné a vyvážené kritériá na účely jeho uplatňovania uvedenými inštitúciami.

               (4)

               Podľa článku 65 ods. 2 nariadenia (ES) č. 883/2004 úplne nezamestnaná osoba, ktorá už nemá prepojenie s príslušným členským štátom, poberá dávky v nezamestnanosti od inštitúcie v mieste svojho bydliska.

               (5)

               Posúdenie, či existuje alebo sa udržiava zamestnanecký vzťah, je založené výlučne na vnútroštátnych právnych predpisoch štátu zamestnania.

               (6)

               Cieľ chrániť nezamestnané osoby podľa článku 65 nariadenia by nebol naplnený, ak by sa osoba, ktorá zostala zamestnaná v rovnakom podniku na území iného členského štátu, ako je štát, na ktorého území má bydlisko, – pričom jej činnosť bola prerušená – napriek tomu považovala za úplne nezamestnanú a musela by sa obrátiť na inštitúciu v mieste bydliska, aby mohla poberať dávky v nezamestnanosti.
               Konajúc v súlade s podmienkami ustanovenými v článku 71 ods. 2 nariadenia (ES) č. 883/2004,

         ROZHODLA TAKTO:

               1.

               Pokiaľ ide o uplatňovanie článku 65 ods. 1 nariadenia (ES) č. 883/2004, určenie povahy nezamestnanosti (t. j. čiastočnej alebo úplnej) závisí od toho, či existuje alebo sa udržiava zmluvný zamestnanecký vzťah medzi stranami, a nie od trvania akéhokoľvek dočasného prerušenia činnosti pracovníka.

               2.

               Ak je osoba naďalej zamestnaná v podniku na území iného členského štátu, ako je štát, na ktorého území má trvalé bydlisko, ale jej činnosť sa preruší, hoci sa môže kedykoľvek vrátiť na svoje pracovné miesto, považuje sa táto osoba za čiastočne nezamestnanú a zodpovedajúce dávky poskytuje príslušná inštitúcia členského štátu zamestnania v súlade s článkom 65 ods. 1 uvedeného nariadenia.

               3.

               Ak osoba v prípade, že neexistuje žiadny zmluvný zamestnanecký vzťah, už nemá žiadne prepojenie s členským štátom zamestnania (napríklad preto, že sa ukončil alebo uplynul zmluvný zamestnanecký vzťah), považuje sa za úplne nezamestnanú v súlade s článkom 65 ods. 2 uvedeného nariadenia a dávky poskytuje inštitúcia v mieste jej trvalého bydliska.

               4.

               Ak samostatne zárobkovo činná osoba nevykonáva žiadnu profesijnú ani obchodnú činnosť v členskom štáte činnosti, považuje sa za úplne nezamestnanú v súlade s článkom 65 ods. 2 uvedeného nariadenia a dávky poskytuje inštitúcia v mieste jej trvalého bydliska.

               5.

               Toto rozhodnutie sa uverejní v Úradnom vestníku Európskej únie. Uplatňuje sa odo dňa nadobudnutia účinnosti nariadenia (ES) č. 987/2009.

            Predsedníčka správnej komisie

         Gabriela PIKOROVÁ

      (1)  Ú. v. EÚ L 166, 30.4.2004, s. 1.

      (2)  Ú. v. EÚ L 284, 30.10.2009, s. 1.


title: 2008/936/ES: Rozhodnutie Rady z  15. septembra 2008 o podpise a uzavretí Protokolu k Dočasnej dohode o obchode a obchodných záležitostiach medzi Európskym spoločenstvom na jednej strane a Albánskou republikou na strane druhej s cieľom zohľadniť pristúpenie Bulharskej republiky a Rumunska k Európskej únii

text:
                  19.12.2008

                  SK

                  Úradný vestník Európskej únie

                  L 341/1

         ROZHODNUTIE RADY
         z 15. septembra 2008
         o podpise a uzavretí Protokolu k Dočasnej dohode o obchode a obchodných záležitostiach medzi Európskym spoločenstvom na jednej strane a Albánskou republikou na strane druhej s cieľom zohľadniť pristúpenie Bulharskej republiky a Rumunska k Európskej únii
         (2008/936/ES)
         RADA EURÓPSKEJ ÚNIE,
         so zreteľom na Zmluvu o založení Európskeho spoločenstva, a najmä na jej článok 133 v spojení s jej článkom 300 ods. 2 prvým pododsekom prvou vetou a článkom 300 ods. 3 prvým pododsekom,
         so zreteľom na Akt o pristúpení Bulharska a Rumunska, a najmä na jeho článok 6 ods. 2,
         so zreteľom na návrh Komisie,
         keďže:

                     (1)

                     Rada 23. októbra 2006 poverila Komisiu, aby v mene Spoločenstva a jeho členských štátov začala s Albánskou republikou rokovať o uzavretí Protokolu k Dočasnej dohode o obchode a obchodných záležitostiach medzi Európskym spoločenstvom na jednej strane a Albánskou republikou na strane druhej s cieľom zohľadniť pristúpenie Bulharskej republiky a Rumunska k Európskej únii.

                     (2)

                     Tieto rokovania boli úspešne ukončené a protokol bol parafovaný 7. januára 2008. Tento protokol by sa mal v mene Spoločenstva uzavrieť,

               ROZHODLA TAKTO:

            Článok 1
            Týmto sa v mene Európskeho spoločenstva schvaľuje Protokol k Dočasnej dohode o obchode a obchodných záležitostiach medzi Európskym spoločenstvom na jednej strane a Albánskou republikou na strane druhej s cieľom zohľadniť pristúpenie Bulharskej republiky a Rumunska k Európskej únii.
            Text protokolu je pripojený k tomuto rozhodnutiu.

            Článok 2
            Týmto sa predseda Rady poveruje určiť osobu(-y) splnomocnenú(-é) podpísať v mene Európskeho spoločenstva protokol.

            Článok 3
            Predseda Rady uloží schvaľovacie listiny podľa článku 11 protokolu v mene Európskeho spoločenstva.

            Článok 4
            Protokol sa na predbežnom základe vykonáva od 1. januára 2007.

            V Bruseli 15. septembra 2008

                  Za Radu

                  predseda

               B. KOUCHNER


title: Rozhodnutie Rady zo 14. februára 2011 , ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania

text:
               22.2.2011

               SK

               Úradný vestník Európskej únie

               C 56/8

         ROZHODNUTIE RADY
   zo 14. februára 2011,
   ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania
   2011/C 56/04
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidatúru, ktorú Rade predložila Komisia v kategórii zástupcov zamestnaneckých organizácií,
   keďže:

               (1)

               Rada rozhodnutím zo 14. septembra 2009 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2009 do 17. septembra 2012.

               (2)

               V dôsledku odstúpenia pána Petriho LEMPINENA sa uvoľnilo miesto člena riadiacej rady strediska v kategórii zástupcov zamestnaneckých organizácií,

         ROZHODLA TAKTO:
   Jediný článok
   Týmto sa na zvyšok funkčného obdobia, ktoré trvá do 17. septembra 2012, za člena riadiacej rady Európskeho strediska pre rozvoj odborného vzdelávania vymenúva:

      ZÁSTUPCOVIA ZAMESTNANECKÝCH ORGANIZÁCIÍ:

               FÍNSKO

               :

               pán Aleksi KALENIUS
               Finnish Confederation of Professionals (STTK)

      V Bruseli 14. februára 2011

            Za Radu

            predsedníčka

         HOFFMANN R.

      (1)  Ú. v. ES L 39, 13.2.1975, s. 1.

      (2)  Ú. v. EÚ C 226, 19.9.2009, s. 2.


title: Rozhodnutie Rady 2008/101/SZBP z  28. januára 2008 o začatí vojenskej operácie Európskej únie v Čadskej republike a Stredoafrickej republike (EUFOR Tchad/RCA)

text:
               8.2.2008

               SK

               Úradný vestník Európskej únie

               L 34/39

      ROZHODNUTIE RADY 2008/101/SZBP
   z 28. januára 2008
   o začatí vojenskej operácie Európskej únie v Čadskej republike a Stredoafrickej republike (EUFOR Tchad/RCA)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 17 ods. 2,
   so zreteľom na jednotnú akciu Rady 2007/677/SZBP z 15. októbra 2007 o vojenskej operácii Európskej únie v Čadskej republike a Stredoafrickej republike (1) (EUFOR Tchad/RCA), a najmä na jej článok 5,
   keďže:

               (1)

               Bezpečnostná rada Organizácie Spojených národov 25. septembra 2007 jednomyseľne prijala rezolúciu 1778 (2007), ktorou sa schvaľuje zriadenie misie OSN v Stredoafrickej republike a v Čade (MINURCAT) a ktorou sa povoľuje, aby EÚ uskutočňovala operáciu v týchto krajinách počas 12 mesiacov od vyhlásenia operačnej spôsobilosti.

               (2)

               Orgány Čadskej republiky a Stredoafrickej republiky privítali možnú vojenskú prítomnosť EÚ v ich krajinách vyhláseniami z 25. októbra 2007 a 16. októbra 2007 v uvedenom poradí.

               (3)

               V súlade s článkom 6 Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a akcií Európskej únie, ktoré majú obranné dôsledky, a teda sa nezúčastňuje na financovaní tejto operácie,

         ROZHODLA TAKTO:
   Článok 1
   Schvaľuje sa operačný plán.
   Článok 2
   Schvaľuje sa správa nasadenia.
   Článok 3
   Vojenská operácia Európskej únie v Čadskej republike a Stredoafrickej republike (EUFOR Tchad/RCA) sa začne 28. januára 2008.
   Článok 4
   Veliteľ operácie EÚ sa týmto s okamžitou platnosťou oprávňuje na vydanie aktivačného rozkazu (ACTORD) na vykonanie rozmiestnenia ozbrojených síl a na začatie vykonávania misie.
   Článok 5
   Toto rozhodnutie nadobúda účinnosť dňom jeho prijatia.
   Článok 6
   Toto rozhodnutie sa uverejní v Úradnom vestníku Európskej únie.

      V Bruseli 28. januára 2008

            Za Radu

            predseda

         D. RUPEL

      (1)  Ú. v. EÚ L 279, 23.10.2007, s. 21.


title: 2008/506/ES: Rozhodnutie Európskeho parlamentu z 24. apríla 2007 o absolutóriu za plnenie všeobecného rozpočtu Európskej únie za rozpočtový rok 2005, oddiel VIII B - Európsky dozorný úradník pre ochranu údajov

text:
               15.7.2008

               SK

               Úradný vestník Európskej únie

               L 187/75

         ROZHODNUTIE EURÓPSKEHO PARLAMENTU
   z 24. apríla 2007
   o absolutóriu za plnenie všeobecného rozpočtu Európskej únie za rozpočtový rok 2005, oddiel VIII B – Európsky dozorný úradník pre ochranu údajov
   (2008/506/ES)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2005 (1),
   so zreteľom na konečnú účtovnú závierku Európskych spoločenstiev za rozpočtový rok 2005 – zväzok I (C6-0472/2006) (2),
   so zreteľom na výročnú správu Dvora audítorov o plnení rozpočtu za rozpočtový rok 2005 a jeho osobitné správy spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (4),
   so zreteľom na článok 272 ods. 10 a články 274, 275 a 276 Zmluvy o ES,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0111/2007),

               1.

               udeľuje európskemu dozornému úradníkovi pre ochranu údajov absolutórium za plnenie rozpočtu za rozpočtový rok 2005;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, Európskemu hospodárskemu a sociálnemu výboru, Výboru regiónov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ L 60, 8.3.2005.

      (2)  Ú. v. EÚ C 264, 31.10.2006, s. 1.

      (3)  Ú. v. EÚ C 263, 31.10.2006, s. 1.

      (4)  Ú. v. EÚ C 263, 31.10.2006, s. 10.

      (5)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).
    ---documentbreak---

               15.7.2008

               SK

               Úradný vestník Európskej únie

               L 187/76

         UZNESENIE EURÓPSKEHO PARLAMENTU
   z 24. apríla 2007
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2005, oddiel VIII B – Európsky dozorný úradník pre ochranu údajov
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2005 (1),
   so zreteľom na konečnú účtovnú závierku Európskych spoločenstiev za rozpočtový rok 2005 – zväzok I (C6-0472/2006) (2),
   so zreteľom na výročnú správu Dvora audítorov o plnení rozpočtu za rozpočtový rok 2005 a jeho osobitné správy spolu s odpoveďami kontrolovaných inštitúcií (3),
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (4),
   so zreteľom na článok 272 ods. 10 a články 274, 275 a 276 Zmluvy o ES,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu (A6-0111/2007),

               1.

               berie na vedomie, že európsky dozorný úradník pre ochranu údajov (dozorný úradník) mal v roku 2005 k dispozícii viazané rozpočtové prostriedky vo výške 2 840 733 EUR a miera čerpania bola 82,77 %;

               2.

               konštatuje, že výsledkom auditu dozorného úradníka, ktorý uskutočnil Dvor audítorov, neboli žiadne podstatné pripomienky; ďalej konštatuje, že po zavedení účtovníctva na základe časového obdobia s účinnosťou od 1. januára 2005 vykazujú finančné výkazy dozorného úradníka pozitívny hospodársky výsledok vo výške 211 631 EUR a prebytok pasív nad aktívami vo výške 202 504 EUR;

               3.

               poznamenáva, že rok 2005 bol prvým rokom plného fungovania dozorného úradníka; pripomína, že rozpočet na rok 2005 bol o 48,8 % vyšší ako rozpočet na rok 2004;

               4.

               konštatuje, že dozorný úradník predložil návrh rozpočtu na rok 2007 vo výške 5 080 699 EUR, čo predstavuje zvýšenie o 23 % v porovnaní s rokom 2006 (4 147 378 EUR) a odráža žiadosť o päť nových pracovných miest, rozšírenie kancelárskych priestorov a zvýšenie nákladov na preklad;

               5.

               pripomína, že 24. júna 2004 generálni tajomníci Komisie, Európskeho parlamentu a Rady podpísali spolu s dozorným úradníkom dohodu o administratívnej spolupráci s cieľom pomôcť dozornému úradníkovi v začiatočnej fáze troch rokov, podľa ktorej:

                           —

                           boli účtovník Komisie a jej vnútorný audítor vymenovaní za účtovníka a vnútorného audítora dozorného úradníka,

                           —

                           oddelenia Komisie poskytujú pomoc pri všetkých úlohách týkajúcich sa personálneho riadenia inštitúcie (určovanie nárokov na dávky, výplata miezd, náhrada nemocenských nákladov, úhrady za pracovné cesty atď.),

                           —

                           oddelenia Komisie tiež pomáhajú dozornému úradníkovi pri tvorbe a plnení rozpočtu,

                           —

                           má dozorný úradník svoje sídlo v budove Európskeho parlamentu; oddelenia Európskeho parlamentu poskytujú dozornému úradníkovi pomoc, pokiaľ ide o materiálne vybavenie a know-how v súvislosti so zariaďovaním priestorov (bezpečnosť budov, pošta, počítačové vybavenie, telefóny, kancelárie a zásobovanie),

                           —

                           Rada zabezpečuje prekladateľské služby;

               6.

               konštatuje, že 7. decembra 2006 bola dohoda o administratívnej spolupráci obnovená na obdobie ďalších 3 rokov s účinnosťou od 16. januára 2007;

               7.

               poznamenáva, že rozhodnutím zo 7. novembra 2006 sa dozorný úradník rozhodol vytvoriť systém vnútornej kontroly zodpovedajúci činnosti a požiadavkám inštitúcie;

               8.

               víta rozhodnutie dozorného úradníka a pomocného dozorného úradníka každoročne zverejniť vyhlásenie o svojich ekonomických a finančných záujmoch hneď, ako bude dokončená ich internetová stránka v roku 2007; berie na vedomie, že medzičasom predložili písomné vyhlásenie o svojich finančných záujmoch za roky 2005 a 2006 v podobnej forme, ako to každoročne robia poslanci Európskeho parlamentu, a neuviedli žiadne preukázateľné profesijné aktivity, honorované pozície alebo aktivity ani iné relevantné informácie;

               9.

               víta skutočnosť, že dozorný úradník je pripravený zapojiť sa do medziinštitucionálnej dohody o OLAF, a podporuje ho, aby čím skôr podnikol potrebné kroky.

      (1)  Ú. v. EÚ L 60, 8.3.2005.

      (2)  Ú. v. EÚ C 264, 31.10.2006, s. 1.

      (3)  Ú. v. EÚ C 263, 31.10.2006, s. 1.

      (4)  Ú. v. EÚ C 263, 31.10.2006, s. 10.

      (5)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).


title: 2008/645/ES: Rozhodnutie Rady z  15. júla 2008 , ktorým sa mení a dopĺňa rozhodnutie 97/126/ES o uzatvorení Dohody medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej

text:
               7.8.2008

               SK

               Úradný vestník Európskej únie

               L 212/3

      ROZHODNUTIE RADY

   z 15. júla 2008,
   ktorým sa mení a dopĺňa rozhodnutie 97/126/ES o uzatvorení Dohody medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej
   (2008/645/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s článkom 300 ods. 2 prvou vetou,
   so zreteľom na návrh Komisie,
   keďže:

               (1)

               Rozhodnutie Rady 97/126/ES (1) sa týka uzavretia Dohody medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej (ďalej len „dohoda“).

               (2)

               V súlade s článkom 31 dohody sa zriadil spoločný výbor, ktorý je zodpovedný za správu tejto dohody a zabezpečuje jej riadne vykonávanie. Na tento účel dáva výbor odporúčania a robí rozhodnutia, ktoré zmluvné strany uskutočňujú v súlade s ich vlastnými pravidlami. Z tohto dôvodu by malo byť v rozhodnutí 97/126/ES výslovne uvedené, že Komisia je oprávnená prijímať v prípade potreby takéto podrobné vykonávacie predpisy.

               (3)

               Opatrenia potrebné na vykonávanie odporúčaní a rozhodnutí spoločného výboru zriadeného na základe článku 31 dohody by mali byť prijaté v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (2).

               (4)

               Rozhodnutie 97/126/ES by sa preto malo zodpovedajúcim spôsobom zmeniť a doplniť,

         ROZHODLA TAKTO:
   Článok 1
   Do rozhodnutia 97/126/ES sa dopĺňajú tieto články:

      „Článok 3
      V súlade s postupom ustanoveným v článku 4 ods. 2 tohto rozhodnutia Komisia v prípade potreby prijme podrobné pravidlá na vykonávanie odporúčaní a rozhodnutí spoločného výboru zriadeného na základe článku 31 dohody.
      Článok 4
      1.   Komisii pomáha Riadiaci výbor pre spoločnú organizáciu poľnohospodárskych trhov zriadený na základe článku 195 nariadenia Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (3).
      2.   Ak sa odkazuje na tento odsek, uplatňujú sa články 4 a 7 rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (4).
      Lehota ustanovená v článku 4 ods. 3 rozhodnutia 1999/468/ES je jeden mesiac.

   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 15. júla 2008

            Za Radu

            predseda

         M. BARNIER

      (1)  Ú. v. ES L 53, 22.2.1997, s. 1.

      (2)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).

      (3)  Ú. v. EÚ L 299, 16.11.2007, s. 1. Nariadenie naposledy zmenené a doplnené nariadením (ES) č. 510/2008 (Ú. v. EÚ L 149, 7.6.2008, s. 61).

      (4)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).“


title: Rozhodnutie Rady (EÚ) 2015/1174 zo 14. júla 2015, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Banka Slovenije

text:
               17.7.2015

               SK

               Úradný vestník Európskej únie

               L 189/38

         ROZHODNUTIE RADY (EÚ) 2015/1174
   zo 14. júla 2015,
   ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Banka Slovenije
   RADA EURÓPSKEJ ÚNIE,
   so zreteľom na Protokol č. 4 o Štatúte Európskeho systému centrálnych bánk a Európskej centrálnej banky pripojený k Zmluve o Európskej únii a k Zmluve o fungovaní Európskej únie, a najmä na jeho článok 271,
   so zreteľom na odporúčanie Európskej centrálnej banky z 10. júna 2015 Rade Európskej únie o externých audítoroch Banka Slovenije (ECB/2015/23) (1),
   keďže:

               (1)

               Účty Európskej centrálnej banky (ECB) a národných centrálnych bánk členských štátov, ktorých menou je euro, overujú nezávislí externí audítori odporúčaní Radou guvernérov ECB a schválení Radou.

               (2)

               Mandát súčasného externého audítora Banka Slovenije, Deloitte revizija d.o.o., sa skončil po vykonaní auditu za finančný rok 2014. Preto je potrebné vymenovať nového externého audítora od finančného roku 2015.

               (3)

               Banka Slovenije vybrala za svojho externého audítora na finančné roky 2015 až 2017 spoločnosť Ernst & Young d.o.o.

               (4)

               Rada guvernérov ECB odporučila, aby bola spoločnosť Ernst & Young d.o.o. vymenovaná za externého audítora Banka Slovenije na finančné roky 2015 až 2017.

               (5)

               Na základe odporúčania Rady guvernérov ECB by sa rozhodnutie Rady 1999/70/ES (2) malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Článok 1 ods. 13 rozhodnutia 1999/70/ES sa nahrádza takto:

                  „13.

                  Týmto sa spoločnosť Ernst & Young d.o.o. schvaľuje ako externý audítor Banka Slovenije na finančné roky 2015 až 2017.“

   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené Európskej centrálnej banke.

      V Bruseli 14. júla 2015

            Za Radu

            predseda

         P. GRAMEGNA

      (1)  Ú. v. EÚ C 201, 18.6.2015, s. 1.

      (2)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).


title: 2009/899/ES: Rozhodnutie Rady z  30. novembra 2009 o uzavretí Dohody medzi Európskym spoločenstvom a Maurícijskou republikou o zrušení víz pri krátkodobých pobytoch

text:
               8.12.2009

               SK

               Úradný vestník Európskej únie

               L 321/41

         ROZHODNUTIE RADY
   z 30. novembra 2009
   o uzavretí Dohody medzi Európskym spoločenstvom a Maurícijskou republikou o zrušení víz pri krátkodobých pobytoch
   (2009/899/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 62 ods. 2 písm. b) bod i) v spojení s prvou vetou prvého pododseku článku 300 ods. 2 a prvého pododseku článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Komisia rokovala v mene Európskeho spoločenstva o dohode s Maurícijskou republikou o zrušení víz pri krátkodobých pobytoch (ďalej len „dohoda“).

               (2)

               Dohoda bola podpísaná v mene Spoločenstva 28. mája 2009 a od uvedeného dátumu sa predbežne vykonáva s výhradou jej uzavretia k neskoršiemu dátumu v súlade s rozhodnutím Rady 2009/480/ES (2).

               (3)

               Dohoda by sa mala schváliť.

               (4)

               Touto dohodou sa zriaďuje spoločný výbor pre správu dohody, ktorý by mal prijať svoj rokovací poriadok. V tomto prípade je vhodné stanoviť zjednodušený postup na prijatie pozície Spoločenstva k prijatiu uvedeného rokovacieho poriadku.

               (5)

               V súlade s článkami 1 a 2 Protokolu o postavení Spojeného kráľovstva a Írska, ktorý je pripojený k Zmluve o Európskej únii a Zmluve o založení Európskeho spoločenstva, a bez toho, aby bol dotknutý článok 4 uvedeného protokolu, sa tieto členské štáty nezúčastňujú na prijímaní tohto rozhodnutia, nie sú ním viazané ani nepodliehajú jeho uplatňovaniu,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda medzi Európskym spoločenstvom a Maurícijskou republikou o zrušení víz pri krátkodobých pobytoch (3).
   Článok 2
   Predseda Rady vydá oznámenie stanovené v článku 8 ods. 1 dohody (4).
   Článok 3
   Spoločenstvo v spoločnom výbore odborníkov zriadenom podľa článku 6 dohody zastupuje Komisia, ktorej pomáhajú odborníci z členských štátov.
   Článok 4
   Komisia po porade s osobitným výborom ustanoveným Radou prijme pozíciu Spoločenstva k prijatiu rokovacieho poriadku spoločného výboru odborníkov, ktoré sa vyžaduje podľa článku 6 ods. 4 dohody.
   Článok 5
   Toto rozhodnutie sa uverejní v Úradnom vestníku Európskej únie.

      V Bruseli 30. novembra 2009

            Za Radu

            predsedníčka

         B. ASK

      (1)  Stanovisko z 20. októbra 2009 (zatiaľ neuverejnené v úradnom vestníku).

      (2)  Ú. v. EÚ L 169, 30.6.2009, s. 16.

      (3)  Text dohody je uvedený v Ú. v. EÚ L 169, 30.6.2009, s. 17.

      (4)  Dátum nadobudnutia platnosti dohody bude uverejnený v Úradnom vestníku Európskej únie Generálnym sekretariátom Rady.